Joseph Kony

Joseph Kony (hääldus IPA transkriptsioonis [koɲ]http://boingboing.net/2012/03/08/african-voices-respond-to-hype.html; sündinud u 1961 Odekis, Ugandas) on Uganda sektantliku geriljarühmituse Issanda Vastupanuarmee juht. Ehkki Issanda Vastupanuarmee oli algselt populaarne, pöördus see omaenda toetajate vastu, püüdes väidetavalt atšolite rahvusrühma "puhastada" ning teha Ugandast teokraatia.

Kony on kuulutanud ennast Jumala esindajaks ning meediumiks, kes vahendab eelkõige Püha Vaimu, kes Issanda Vastupanuarmee uskumuste kohaselt avaldub paljudes vormides. Ideoloogiliselt on rühmitus sünkretistlik segu müstitsismist, atšoli rahvuslusest ja kristlikust fundamentalismistTen Commandments of God: Mass Suicide in Uganda Rühmituse eesmärk on rajada teokraatlik riik, mis põhineb Kümnel käsul ja kohalikul acholide traditsioonil."Interview with Vincent Otti, LRA second in command" and " A leadership based on claims of divine revelations" in IRIN In Depth, June 2007.

Kony käsul on Issanda Vastupanuarmee röövinud arvukalt lapsi, kes muudeti seksiorjadeks ja lapssõdureiks.International Criminal Court (14 October 2005). Warrant of Arrest unsealed against five LRA Commanders. Retrieved 2 June 2009. Kokku on Issanda Vastupanuarmee tegevuse tulemusel 1986. aastast saati saanud sõdureiks 66 000 last ning 2 miljonit inimest on sunnitud kodudest lahkuma. 2005. aastal mõisteti Kony sõjakuritegudes süüdi Hollandis Haagis asuvas Rahvusvahelises Kriminaalkohtus, kuid siiani on ta kinnivõtmist vältinud. Issanda Vastupanuarmee tegutseb Ugandas, Kongo Demokraatlikus Vabariigis, Kesk-Aafrika Vabariigis, Lõuna-Sudaanis ja Sudaanis.Four African nations crack down on LRA retrieved 11 February 2012

2022. aasta novembris soovib Rahvusvahelise Kriminaalkohtu prokurör anda süüdistuse Joseph Konyle..

Viited

Kategooria:Kesk-Aafrika Vabariik
Kategooria:Kongo Demokraatlik Vabariik
Kategooria:Lõuna-Sudaan
Kategooria:Sudaan
Kategooria:Sõjakuritegudes süüdistatud
Kategooria:Uganda
Kategooria:Usujuhid
Kategooria:Sündinud 1961